CELEX: 52013PC0559
Language: hu
Date: 2013-07-25
Title: Javaslat AZ EURÓPAI PARLAMENT ÉS A TANÁCS HATÁROZATA a rugalmassági eszköz igénybevételéről

|
			
		
		
		52013PC0559
		
			Javaslat AZ EURÓPAI PARLAMENT ÉS A TANÁCS HATÁROZATA a rugalmassági eszköz igénybevételéről /* COM/2013/0559 final */
			
				
		
		
			
			   	INDOKOLÁS
A 2006. május 17-i intézményközi megállapodás[1] lehetővé teszi a
rugalmassági eszköz igénybevételét olyan egyértelműen meghatározott
kiadások finanszírozására, amelyek a többéves pénzügyi keret egy vagy több
fejezetéhez rendelt felső korlátok keretében nem lennének
finanszírozhatók.
Az intézményközi megállapodás 27. pontjával
összhangban, valamint az 1b. fejezeten belüli előirányzatok
újraelosztására vonatkozó összes lehetőség vizsgálatát követően, a
Bizottság javasolja a rugalmassági eszköz igénybevételét az Európai Unió 2013.
évi általános költségvetésében szereplő források Európai Szociális Alap
tekintetében történő, az 1b. alfejezet felső korlátján felül
134 049 037 EUR összeggel való kiegészítése céljából, a Franciaországnak,
Olaszországnak és Spanyolországnak elosztott összegek 2013. évre szóló emelése
érdekében.
A Bizottság felhívja a költségvetési hatóság
két ágának figyelmét arra, hogy a határozatot legkésőbb a vonatkozó 2013.
évi költségvetés-módosítás közzétételével egy időben kell közzétenni az
Európai Unió Hivatalos Lapjában.
Javaslat
AZ EURÓPAI PARLAMENT ÉS A TANÁCS
HATÁROZATA
a rugalmassági eszköz igénybevételéről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Parlament, a Tanács és
a Bizottság között a költségvetési fegyelemről és a pénzgazdálkodás
hatékonyságáról és eredményességéről szóló, 2006. május 17-i intézményközi
megállapodásra[2]
és különösen annak 27. pontja ötödik bekezdésére,
tekintettel az Európai Bizottság javaslatára,
mivel az 1b. alfejezeten belüli
előirányzatok újraelosztására vonatkozó összes lehetőség vizsgálatát
követően úgy tűnik, hogy szükség van a rugalmassági eszköz
igénybevételére az Európai Unió 2013. évi általános költségvetésében
szereplő források Európai Szociális Alap tekintetében történő, az 1b.
alfejezet felső korlátján felül 134 049 037 EUR összeggel
való kiegészítése céljából, a Franciaországnak, Olaszországnak és
Spanyolországnak elosztott összegek 2013. évre szóló, összesen
150 000 000 EUR-val történő emelése érdekében,
ELFOGADTA EZT A HATÁROZATOT: 
1. cikk
Az Európai Unió 2013. évi általános
költségvetésében az 1b. alfejezet kötelezettségvállalási előirányzatai a
rugalmassági eszköz igénybevétele révén 134 049 037 EUR-val
nőnek.
Ez az összeg kiegészíti az Európai Szociális
Alap 1b. alfejezet alatti összegét. 
2. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]               HL C 139., 2006.6.14., 1. o.
[2]               HL C 139., 2006.6.14., 1. o.